Α4-0210/95

Πρόταση κανονισμού του Συμβουλίου που τροποποιεί τον κανονισμό αριθ. 2847/93 περί θεσπίσεως συστήματος ελέγχου της κοινής αλιευτικής πολιτικής (COM(95)0256 - C4-0272/95 - 95/0146(CNS))

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 1)

Αιτιολογική σκέψη 3α (νέα)

>Κείμενο μετά την ψηφοφορία στο ΕΚ>

ότι το άρθρο 7(5) του κανονισμού ορίζει ότι οι ανακοινώσεις και δηλώσεις που αναφέρονται στο άρθρο 7, παράγραφοι 3 και 4 του κανονισμού γίνονται ταυτόχρονα στο κράτος του οποίου το σκάφος φέρει τη σημαία και στα παράκτια ενδιαφερόμενα κράτη

(Τροπολογία 2)

Αιτιολογική σκέψη 4α (νέα)

>Κείμενο μετά την ψηφοφορία στο ΕΚ>

ότι όλοι οι αλιείς που αλιεύουν στον Βορειοανατολικό Ατλαντικό και στη Βαλτική Θάλασσα θα υπόκεινται στο ίδιο σύστημα ελέγχου[semigr ]

(Τροπολογία 3)

Αιτιολογική σκέψη 4β (νέα)

>Κείμενο μετά την ψηφοφορία στο ΕΚ>

ότι η Σουηδία και η Φινλανδία θα ενταχθούν πλήρως στην κοινή αλιευτική πολιτική[semigr ]

(Τροπολογία 4)

Αιτιολογική σκέψη 4γ (νέα)

>Κείμενο μετά την ψηφοφορία στο ΕΚ>

ότι οι απαιτήσεις του συστήματος ελέγχου δεν πρέπει να επιβαρύνουν με διοικητικά καθήκοντα τους πλοιάρχους των αλιευτικών σκαφών[semigr ]

(Τροπολογία 5)

Αιτιολογική σκέψη 4δ (νέα)

>Κείμενο μετά την ψηφοφορία στο ΕΚ>

ότι είναι ανάγκη να παραχωρηθεί επαρκής χρόνος για την καθιέρωση αυτομάτων συστημάτων ελέγχου[semigr ]

(Τροπολογία 6)

Αιτιολογική σκέψη 4ε (νέα)

>Κείμενο μετά την ψηφοφορία στο ΕΚ>

ότι, για λόγους παρακολούθησης και ελέγχου, τα παράκτια κράτη χρειάζονται πρόσβαση σε στοιχεία πραγματικού χρόνου όσον αφορά τα αλιευτικά σκάφη που πλέουν στα ύδατά τους[semigr ]

(Τροπολογία 7)

Πέμπτη αιτιολογική σκέψη

>Αρχικό κείμενο>

ότι στο πλαίσιο αυτό θα πρέπει να παραχωρηθεί πρόσβαση στο ολοκληρωμένο ηλεκτρονικό σύστημα ελέγχου των στοιχείων, στο κράτος μέλος που είναι αρμόδιο για τον έλεγχο και στην Επιτροπή[semigr ]

>Κείμενο μετά την ψηφοφορία στο ΕΚ>

ότι στο πλαίσιο αυτό θα πρέπει να παραχωρηθεί πρόσβαση, στο κράτος μέλος που είναι αρμόδιο για τον έλεγχο και στην Επιτροπή, στο ολοκληρωμένο ηλεκτρονικό σύστημα ελέγχου των στοιχείων πραγματικού χρόνου για τις ανακοινώσεις και δηλώσεις που αναφέρονται στα άρθρα (3) (4) και (5) του Κανονισμού (ΕΚ) αριθ. 685/95 της 27ης Μαρτίου 1995[semigr ]

(Τροπολογία 8)

ΑΡΘΡΟ 1, ΠΑΡΑΓΡΑΦΟΣ -1 (νέα)

>Κείμενο μετά την ψηφοφορία στο ΕΚ>

- 1. Το ψηφίο 10 αντικαθίσταται από το 15 στα ακόλουθα άρθρα:

- άρθρο 6, παράγραφος 4[semigr ]

- άρθρο 8, παράγραφοι 1 και 2;

(Τροπολογία 22)

ΑΡΘΡΟ 1, ΠΑΡΑΓΡΑΦΟΣ 1

Άρθρο 19α) (Κανονισμός (ΕΟΚ) αριθ. 2847/93)

>Αρχικό κείμενο>

Οι διατάξεις του παρόντος τίτλου εφαρμόζονται για τα αλιευτικά σκάφη της Κοινότητας που ασκούν αλιευτικές δραστηριότητες στα αλιευτικά πεδία που καθορίζονται στον κανονισμό (ΕΚ) αριθ. 685/95, καθώς και για τα κοινοτικά σκάφη που ασκούν αλιευτικές δραστηριότητες που αφορούν τα βαθύβια είδη στη ζώνη που βρίσκεται νοτίως των 56°30' του βορείου παραλλήλου, ανατολικά των 12° του δυτικού παραλλήλου και βορείως των 50°32', ζώνη που καλείται στο εξής «Irish Box».

>Κείμενο μετά την ψηφοφορία στο ΕΚ>

Οι διατάξεις του παρόντος τίτλου εφαρμόζονται για τα αλιευτικά σκάφη της Κοινότητας άνω των 15 μέτρων που ασκούν αλιευτικές δραστηριότητες στα αλιευτικά πεδία που καθορίζονται στον κανονισμό (ΕΚ) αριθ. 685/95, καθώς και για τα κοινοτικά σκάφη που ασκούν αλιευτικές δραστηριότητες που αφορούν τα βαθύβια είδη στη ζώνη που βρίσκεται νοτίως των 56°30' του βορείου παραλλήλου, ανατολικά των 12° του δυτικού παραλλήλου και βορείως των 50°32', ζώνη που καλείται στο εξής «Irish Box».

(Τροπολογία 19)

ΑΡΘΡΟ 1, ΠΑΡΑΓΡΑΦΟΣ 1

Άρθρο 19β, παράγραφος 1 (Κανονισμός (ΕΟΚ) αριθ. 2847/93)

>Αρχικό κείμενο>

1. Οι πλοίαρχοι των κοινοτικών αλιευτικών σκαφών ανακοινώνουν υπό μορφήν έκθεσης με τον τίτλο «έκθεση αλιευτικής προσπάθειας»:

- τα στοιχεία του σκάφους,

- κάθε είσοδο και έξοδο από ένα λιμένα που βρίσκεται στο εσωτερικό μιας ζώνης,

- κάθε είσοδο σε μία ζώνη καθώς και την ημέρα έναρξης των αλιευτικών δραστηριοτήτων στο συγκεκριμένο αλιευτικό πεδίο,

- κάθε έξοδο από τη ζώνη καθώς και την ημέρα της λήξης των αλιευτικών δραστηριοτήτων,

- το αργότερο μέχρι την 1η Ιανουαρίου 1998, τα αλιεύματα που βρίσκονταν επί του σκάφους κατά την είσοδο και κατά την έξοδο από κάθε ζώνη.

>Κείμενο μετά την ψηφοφορία στο ΕΚ>

1. Αλιευτικά σκάφη πάνω από 15 μέτρα μεταξύ των καθέτων είναι εφοδιασμένα με δορυφορικό σύστημα εγκεκριμένο από την κοινοτική νομοθεσία. Το σύστημα αυτό καταγράφει τη θέση και τις κινήσεις όλων των παρακολουθούμενων αλιευτικών σκαφών και επιτρέπει την αυτόματη μετάδοση των απαιτουμένων στοιχείων του ημερολογίου του πλοίου.

(Τροπολογία 21)

ΑΡΘΡΟ 1, ΠΑΡΑΓΡΑΦΟΣ 1

Άρθρο 19β, παράγραφος 1α (νέα) (Κανονισμός (ΕΟΚ) 284/93)

>Κείμενο μετά την ψηφοφορία στο ΕΚ>

1α. Παρά τις διατάξεις της παραγράφου 1 ανωτέρω, σε περίπτωση που κοινοτικά αλιευτικά σκάφη αναλαμβάνουν αλιευτική δραστηριότητα σε ύδατα που βρίσκονται υπό την κυριαρχία ή δικαιοδοσία του κράτους του οποίου φέρουν τη σημαία, ή του κράτους μέλους στο οποίο είναι νηολογημένα, οι πληροφορίες που απαιτεί το άρθρο αυτό κοινοποιούνται στις αρμόδιες αρχές του κράτους του οποίου φέρουν τη σημαία, με εγκεκριμένη από το κράτος αυτό μέθοδο.

(Τροπολογία 20)

ΑΡΘΡΟ 1, ΠΑΡΑΓΡΑΦΟΣ 1

Άρθρο 19γ, παράγραφος 1 (Κανονισμός (ΕΟΚ) αριθ. 2847/93)

>Αρχικό κείμενο>

1. Οι πλοίαρχοι των κοινοτικών αλιευτικών σκαφών ανακοινώνουν τα στοιχεία που αναφέρονται στο άρθρο 19β με τέλεξ ή με ασύρματο μέσω ενός σταθμού ασυρμάτου εγκεκριμένου από τις κοινοτικές ρυθμίσεις για να λαμβάνει τις εν λόγω ανακοινώσεις, συγχρόνως στις αρμόδιες αρχές:

>Κείμενο μετά την ψηφοφορία στο ΕΚ>

1. Τα στοιχεία που αναφέρονται στο άρθρο 19β διαβιβάζονται στο μηχανογραφημένο σύστημα:

>Αρχικό κείμενο>

- του κράτους μέλους του οποίου το σκάφος φέρει τη σημαία και

>Κείμενο μετά την ψηφοφορία στο ΕΚ>

- του κράτους μέλους του οποίου το σκάφος φέρει τη σημαία και

>Αρχικό κείμενο>

- του κράτους μέλους που είναι υπεύθυνο για τον έλεγχο εφόσον το σκάφος ενδέχεται να ασκεί τις αλιευτικές του δραστηριότητες στα ύδατα που υπάγονται στην κυριαρχία ή και δικαιοδοσία του εν λόγω κράτους μέλους.

>Κείμενο μετά την ψηφοφορία στο ΕΚ>

- του κράτους μέλους που είναι υπεύθυνο για τον έλεγχο εφόσον το σκάφος ενδέχεται να ασκεί τις αλιευτικές του δραστηριότητες στα ύδατα που υπάγονται στην κυριαρχία ή και δικαιοδοσία του εν λόγω κράτους μέλους.

(Τροπολογία 11)

ΑΡΘΡΟ 1, ΠΑΡΑΓΡΑΦΟΣ 2

Άρθρο 20α, παράγραφος 2 (Κανονισμός (ΕΟΚ) αριθ. 2847/93)

>Αρχικό κείμενο>

2. Εντούτοις τα σκάφη που αλιεύουν κατά την ίδια έξοδο και σε άλλες αλιευτικές ζώνες εκτός εκείνων που αναφέρονται στην παράγραφο 1, δύνανται να φέρουν τα αλιευτικά εργαλεία που αντιστοιχούν στις δραστηριότητές τους στις συγκεκριμένες ζώνες υπό τον όρο ότι τα αλιευτικά εργαλεία που βρίσκονται επί του σκάφους και δεν επιτρέπεται η χρησιμοποίησή τους στο συγκεκριμένο αλιευτικό πεδίο και στο «Irish Box» που αναφέρονται στο άρθρο 19α, θα είναι τοποθετημένα κατά τέτοιο τρόπο ώστε να μην είναι ευχερώς δυνατή η χρησιμοποίησή τους σύμφωνα με τις διατάξεις του άρθρου 20, παράγραφος 1, δεύτερο εδάφιο.

>Κείμενο μετά την ψηφοφορία στο ΕΚ>

Διαγράφεται

(Τροπολογία 12)

ΑΡΘΡΟ 1, ΠΑΡΑΓΡΑΦΟΣ 2

Άρθρο 20α, παράγραφος 3 (Κανονισμός (ΕΟΚ) αριθ. 2847/93)

>Αρχικό κείμενο>

3. Οι διατάξεις που αφορούν τον προσδιορισμό των σταθερών αλιευτικών εργαλείων, θεσπίζονται σύμφωνα με τη διαδικασία που προβλέπεται στο άρθρο 36.

>Κείμενο μετά την ψηφοφορία στο ΕΚ>

3. Οι διατάξεις που αφορούν τον προσδιορισμό των σταθερών αλιευτικών εργαλείων, θεσπίζονται σύμφωνα με τη διαδικασία που προβλέπεται στο άρθρο 36, το αργότερο μέχρι την 31η Δεκεμβρίου 1996.

(Τροπολογία 13)

ΑΡΘΡΟ 1, ΠΑΡΑΓΡΑΦΟΣ 3

Άρθρο 21α, πρώτο εδάφιο (Κανονισμός (ΕΟΚ) αριθ. 2847/93)

>Αρχικό κείμενο>

Κάθε κράτος μέλος καθορίζει την ημερομηνία κατά την οποία τα σκάφη που φέρουν τη σημαία του ή που έχουν νηολογηθεί στην επικράτειά του, θα θεωρούνται ότι έφθασαν στο ανώτατο επίπεδο αλιευτικής προσπάθειας στο αλιευτικό πεδίο όπως ορίζεται στον κανονισμό (ΕΚ) αριθ. ..../95.

>Κείμενο μετά την ψηφοφορία στο ΕΚ>

Με την επιφύλαξη του άρθρου 3, παράγραφος 2, σημείο i) του Κανονισμού 685/95, κάθε κράτος μέλος καθορίζει την ημερομηνία κατά την οποία τα σκάφη που φέρουν τη σημαία του ή που έχουν νηολογηθεί στην επικράτειά του, θα θεωρούνται ότι έφθασαν στο ανώτατο επίπεδο αλιευτικής προσπάθειας στο αλιευτικό πεδίο όπως ορίζεται στον κανονισμό (ΕΚ) αριθ. ..../95.

(Τροπολογία 14)

ΑΡΘΡΟ 1, ΠΑΡΑΓΡΑΦΟΣ 3α (νέα)

Άρθρο 31, παράγραφος 3α (νέα), (Κανονισμός (ΕΟΚ) αριθ. 2847/93)

>Κείμενο μετά την ψηφοφορία στο ΕΚ>

3α. Μετά το άρθρο 31, παράγραφο 3, παρεμβάλλεται η εξής παράγραφος:

"3α. Το Συμβούλιο αποφασίζει, πριν από την 1η Ιουλίου 1996, σχετικά με δέσμη συγκρίσιμων ποινών που θα επιβάλλονται από τα κράτη των οποίων τη σημαία φέρουν τα σκάφη και τα παράκτια κράτη για συγκρίσιμα παραπτώματα καθ' όλη την Κοινότητα.»

Ψήφισμα νομοθετικού περιεχομένου που εμπεριέχει τη γνώμη του Ευρωπαϊκού Κοινοβουλίου σχετικά με την πρόταση κανονισμού του Συμβουλίου που τροποποιεί τον Κανονισμό αριθ. 2847/93 περί θεσπίσεως συστήματος ελέγχου της κοινής αλιευτικής πολιτικής (COM(95)0256 - C4-0272/95 - 95/0146(CNS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο COM(95)0256 - 95/0146(CNS) (( ΕΕ C 188 της 22.7.95, σελ. 8)),

- έχοντας κληθεί από το Συμβούλιο να γνωμοδοτήσει, σύμφωνα με το άρθρο 43 της Συνθήκης ΕΚ (C4-0272/95),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Αλιείας και τη γνωμοδότηση της Επιτροπής Προϋπολογισμών (A4-0210/95),

1. εγκρίνει την πρόταση της Επιτροπής με βάση τις τροπολογίες του Κοινοβουλίου[semigr ]

2. καλεί το Συμβούλιο να ενημερώσει το Κοινοβούλιο σε περίπτωση που προτίθεται να απομακρυνθεί από το κείμενο που το τελευταίο έχει εγκρίνει[semigr ]

3. ζητεί να κληθεί εκ νέου να γνωμοδοτήσει σε περίπτωση που το Συμβούλιο προτίθεται να επιφέρει ουσιαστικές τροποποιήσεις στην πρόταση της Επιτροπής[semigr ]

4. αναθέτει στον Πρόεδρό του να διαβιβάσει την παρούσα γνώμη στο Συμβούλιο και την Επιτροπή.